મળતી માહિતી મુજબ ઘાટલોડિયા વિસ્તારમાં કર્મચારીનગર વિભાગ-૨માં વિઠ્ઠલભાઇ હરિપ્રસાદ પટેલ પોતાના પરિવાર સાથે રહે છે. ઘાટલોડિયામાં જ ઝલક પેથોલોજી લેબોરેટરી ધરાવી વ્યવસાય કરે છે. રાત્રિના ૧૧ વાગ્યે તેઓ લેબોરેટરીથી ઘરે આવી મોડી રાત સુધી ટીવી જોતા હતા. ત્રણેક વાગ્યાની આસપાસ તેઓ ઉપરના માળે જઇ સૂઇ ગયા હતા. વહેલી સવારે તેમનાં પત્ની સ્મિતાબહેન જાગી બેઠકરૂમમાં આવ્યાં ત્યારે ઘરનો સરસામાન વિખેરાયેલો હતો. ડાઇનિંગ રૂમની બારીની લોખંડની ગ્રિલ તૂટેલી હતી.